**Ministru kabineta noteikumu projekta**

**“Grozījumi Ministru kabineta 2016. gada 30. augusta noteikumos Nr. 588 „Darbības programmas “Izaugsme un nodarbinātība” 5.2.1. specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2. pasākuma “Atkritumu pārstrādes veicināšana” īstenošanas noteikumi” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) noteikumu projekts paredz palielināt 5.2.1.2. pasākuma “Atkritumu pārstrādes veicināšana” (turpmāk – SAMP 5.2.1.2.) ietvaros pieejamo Kohēzijas fonda (turpmāk – KF) finansējumu, lai attīstītu bioloģiski noārdāmo atkritumu pārstrādi, t.sk., nosaka nosacījumus trešās atlases kārtas otrā uzsaukuma īstenošanai.  Noteikumu projekts stāsies spēkā vispārējā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts ir izstrādāts pēc Vides aizsardzības un reģionālās attīstības ministrijas (turpmāk – VARAM) iniciatīvas saskaņā ar:   * Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma 20.panta 6. un 13.punktu, * Partnerības līgumu Eiropas Savienības investīciju fondu 2014.-2020.gada plānošanas periodam, * Eiropas Savienības struktūrfondu un Kohēzijas fonda 2014.-2020.gada plānošanas perioda darbības programmu „Izaugsme un nodarbinātība” (turpmāk – DP), * 2019. gada 11.oktobra MK sēdes protokola Nr. 47 3.§ MK (turpmāk – MK protokols Nr. 47) „*Informatīvais ziņojums "Par Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas "Izaugsme un nodarbinātība" snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu* (turpmāk – Informatīvais ziņojums) 9. punktu, kas paredz atbalstīt Informatīvā ziņojuma 1. pielikumā “Snieguma rezerves finansējuma un finansējuma atlikumu novirzīšanas priekšlikumi” piedāvāto risinājumu Eiropas Savienības (turpmāk – ES) fondu snieguma rezerves finansējuma un ES fondu finansējuma atlikumu izmantošanai,   lai nodrošinātu ES fondu 2014.-2020.gada plānošanas perioda projektu ieviešanu atkritumu pārstrādes veicināšanas jomā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvija 2019.gadā ir saņēmusi pozitīvu Eiropas Komisijas lēmumu par ES fondu 2014.-2020.gada plānošanas perioda snieguma ietvara izpildi visos VARAM pārziņā esošajos specifiskajos atbalsta mērķos. Informatīvajā ziņojumā noteikts, ka VARAM pieejama DP 5.prioritārā virziena KF snieguma rezerve 11,7 milj. *euro* apmērā, kā arī ir izveidojies finansējuma atlikums (neizmantotais finansējums) no neiesniegtiem projektiem, lauztiem līgumiem vai citādi atbrīvota finansējuma. Atbilstoši Informatīvā ziņojuma 1. pielikumā “Snieguma rezerves finansējuma un finansējuma atlikumu novirzīšanas priekšlikumi” noteiktajam un MK protokola Nr. 47 #3 9.punktam VARAM ir tiesīga sniegt priekšlikumus par KF finansējuma izmantošanu atbilstoši aktuālajām nozares vajadzībām.  *Snieguma rezerves izmantošanas un finansējuma pārdales nepieciešamība*  2014.-2020. gada ES fondu plānošanas perioda DP specifiskā atbalsta mērķa 5.2.1. “Veicināt dažāda veida atkritumu atkārtotu izmantošanu, pārstrādi un reģenerāciju” ietvaros tiek īstenots SAMP 5.2.1.2., kur atklātā projektu iesniegumu atlasē izsludinātas trīs atlases kārtas. Pirmās, otrās un trešās atlases kārtas pirmā uzsaukuma ietvaros tiek īstenoti seši projekti, kas nodrošina iznākuma rādītāja vērtības izpildi 83% apmērā, jo pirmajā atlases kārtā pieejamā finansējuma ietvaros tirgus zemās intereses dēļ netika iesniegti projekti, kas sasniedz DP noteikto iznākuma rādītāju, kā arī divi finansējuma saņēmēji pirmajā un trešajā atlases kārtā ir pārtraukuši ar sadarbības iestādi noslēgtos līgumus par projektu ieviešanu.  Projektu iesniedzēju interese par bioloģiski noārdāmu atkritumu (turpmāk – BNA) pārstrādes iekārtu izveidi ir ļoti augsta, uz ko norāda trešās kārtas pirmā uzsaukuma atlasē iesniegto projektu iesniegumu KF finansējuma pieprasījuma vairākkārtīgs pārsniegums, salīdzinot ar trešās atlases kārtas pirmajā uzsaukumā pieejamo (32 329 660 *euro*). Atlases kārtas ietvaros tika saņemti 12 projektu iesniegumi 64 458 485 *euro* apmērā, divreiz pārsniedzot pieejamo KF finansējuma summu. Tāpat trešās kārtas pirmajā uzsaukumā iesniegtie projekti paredzēja augstu DP noteikto SAM 5.2.1. iznākuma rādītāja i.5.2.1.ak (CO17) “Atkritumu pārstrādes jaudas pieaugums” sniegumu un iespēju nodrošināt rādītāja pilnīgu izpildi. Trešās projektu iesniegumu atlases kārtas otrajam uzsaukumam ir būtiska ietekme, lai sekmētu Poligonu direktīvā (Padomes Direktīva 1999/31/EK (1999. gada 26. aprīlis) par atkritumu poligoniem) un Aprites ekonomikas pakotnē (t.sk., Eiropas Parlamenta un Padomes direktīva (ES) 2018/850 (2018. gada 30. maijs), ar ko groza Direktīvu 1999/31/EK par atkritumu poligoniem) un nacionālajos tiesību aktos noteiktos mērķus attiecībā uz sadzīves atkritumu dalīto vākšanu, pārstrādi un poligonos apglabājamo atkritumu apjoma samazināšanu, jo īpaši attiecībā uz BNA.  Attiecīgi, ņemot vērā augsto projektu iesniedzēju interesi par SAMP 5.2.1.2. trešo projektu iesniegumu atlases kārtu un šīs kārtas pirmā uzsaukuma rezultātu būtisko ietekmi uz DP noteikto rādītāju sasniegšanu (vairāk kā 58% no kopējā sasniedzamā iznākuma rādītāja), kā arī ES un nacionālajos tiesību aktos noteikto prasību izpildi, VARAM, lai varētu atbalstīt iespējami lielāku skaitu efektīvu un mērķorientētu projektu, sasniegtu DP noteikto iznākuma rādītāju un virzītos uz nozares mērķu snieguma uzlabošanu, paredz izmantot SAM 5.2.1. snieguma rezerves finansējumu, trešās kārtas finansējuma atlikumu, kā arī pārdalīt papildus finansējumu no citiem vides jomas specifiskajiem atbalsta mērķiem jauna trešās projektu atlases kārtas uzsaukuma organizēšanai.  *Nosacījumi trešās atlases kārtas otrā uzsaukuma īstenošanai*  Trešās atlases kārtas otrajā uzsaukumā projektus varēs iesniegt gan anaerobo, gan aerobo BNA pārstrādes iekārtu izveidei, piemērojot KF finansējuma likmi atbilstoši finansējuma saņēmēja veidam (līdz 85 % no projektam pieejamā kopējā attiecināmā finansējuma, ja projekta iesniedzējs ir sadzīves atkritumu apglabāšanas sabiedriskā pakalpojuma sniedzējs, un līdz 35% - pārējiem projektu iesniedzējiem). Noteikumu projekts nosaka konkrētu pieejamo finansējuma sadalījumu pa BNA pārstrādes iekārtu tipiem, ņemot vērā trešās atlases kārtas pirmā uzsaukuma projektu iesniedzēju interesi, projektu saturu, izmaksas, kā arī iespējas sasniegt iznākuma rādītāju. Attiecīgi BNA pārstrādes infrastruktūras projektiem paredzēts novirzīt 14,97 milj. *euro* KF finansējuma līdzekļu, t.sk anaerobās pārstrādes projektiem – 14,52 milj. *euro* aerobās pārstrādes projektiem – 0,45 milj. *euro* KF finansējuma, vienlaikus nosakot ierobežojumu maksimālajai projekta KF finansējuma summai – 125 tūkst. *euro* aerobo iekārtu projektiem (trešās kārtas pirmajā uzsaukumā pašvaldību pieteikto kompostēšanas laukumu izveides izmaksu KF finansējuma daļa bija līdz 89 tūkst. *euro*) un 5,66 milj. *euro* anaerobo iekārtu projektiem (trešās kārtas pirmajā uzsaukumā projektu izmaksas bija amplitūdāno 2,8 – 6,3 milj. *euro, ar* vidējās anaerobās pārstrādes iekārtas summu 5,93 milj. *euro,* neskaitot jau īstenošanā esošo projektu). Attiecīgi par plānotajiem līdzekļiem provizoriski varētu tikt atbalstīti vismaz 6 aerobās un 3 anaerobās pārstrādes iekārtu attīstības projekti. Ņemot vērā arī citus MK noteikumu nosacījumus un projektu iesniegumu vērtēšanas kritērijus, ir aprēķināts, ka tas ļaus nodrošināt iznākuma rādītāja vērtības sasniegšanu vismaz DP noteiktā iznākuma rādītāja apmērā.  Lai veicinātu kompostēšanas laukumu attīstību Latvijā lokālā mērogā, MK noteikumu projekts nosaka, ka trešās atlases kārtas otrā uzsaukuma ietvaros aerobās pārstrādes projektus vērtē un lēmumu par šādu projektu iesniegumu apstiprināšanu pieņem atsevišķi no anaerobās pārstrādes projektiem, jo aerobo un anaerobo pārstrādes iekārtu jaudas būtiski atšķiras, kā rezultātā aerobo iekārtu projekti pēc kvalitātes vērtēšanas kritērijos piešķirto punktu skaita nav konkurētspējīgi salīdzinājumā ar anaerobās pārstrādes projektiem.  Ievērojot pieejamā finansējuma apjomu un to, ka atkritumu apsaimniekošanas poligonu iesniegtais projektu apjoms SAMP 5.2.1.2. trešās atlases kārtas pirmajā uzsaukumā vairāk kā divas reizes pārsniedza pieejamo finansējumu, lai nodrošinātu koordinētu BNA iekārtu izveidi valstī un projektu īstenošanu pieejamā finansējuma ietvaros, kā arī nodrošinātu iznākuma rādītāju sasniegšanu, noteikumu projekts precizē projekta iesniedzēju SAMP 5.2.1.2. trešās atlases kārtas otrā uzsaukumā. Bez MK noteikumu 12.punktā minētajiem finansējuma saņēmējiem, finansējuma saņēmējas var būt tāds atkritumu jomas sabiedrisko pakalpojumu sniedzējs, kuram ir spēkā esoša A kategorijas piesārņojošās darbības atļauja un kuram nav piešķirti ES fondu vai valsts budžeta līdzekļi apglabāšanas, pārstrādes vai reģenerācijas infrastruktūras attīstībai pēc 2016. gada 30. augusta (pēc tam, kad ir stājušies spēkā noteikumi par SAMP 5.2.1.2. atbalsta piešķiršanu). Šāda prasība noteikta, lai nodrošinātu, ka atbalstu saņem vairāk atkritumu apsaimniekošanas poligonu un attiecīgi notiek atkritumu apsaimniekošanas reģionu līdzsvarota attīstība visā valsts teritorijā. Tāpat MK noteikumu paredz, ka atbalstam kvalificējas tie sadzīves atkritumu apsaimniekošanas poligoni, kuri uz 2019.gada 1.janvāri (par ko pieejami pēdējie Centrālās statistikas pārvaldes dati) apkalpo vismaz 120 tūkstošus iedzīvotāju. Šāds nosacījums un apjoms noteikts, lai veicinātu atkritumu pārstrādi tajos poligonos, kuri nodrošina atkritumu apglabāšanas pakalpojumu vairāk iedzīvotājiem (virs vidējā lieluma no poligonos apkalpotā iedzīvotāju skaita). Vienlaikus, lai nodrošinātu, ka tiek sasniegts iznākuma rādītājs, kā minimālais sadzīves pakalpojuma sniedzēja atkritumu apsaimniekošanas poligonā pieņemto atkritumu apjoms 2018. gadā tiek noteikts vismaz 20 tūkst. tonnu apmērā. Šāds nosacījums ir nepieciešams, jo SAMP 5.2.1.2. ietvaros ir jāsasniedz iznākuma rādītājs “Atkritumu pārstrādes jaudas pieaugums” vismaz 30 tūkst. tonnu apmērā. Ievērojot to, ka BNA sastāda tikai daļu no sadzīves atkritumu sastāva un ka gandrīz katrā poligonā jau ir izveidoti BNA kompostēšanas laukumi, kā arī pilnīga poligonā nonākošo BNA pārstrāde bez efektīvi darbojošās BNA dalītas savākšanas sistēmas nav iespējama, atbalsts mazāka apjoma poligoniem neļautu sasniegt SAMP 5.2.1. iznākuma rādītāju.  Papildus noteikumu projekts paredz maksimālo projekta īstenošanas ilguma pagarināšanu līdz 2023. gada 31. decembrim, nodrošinot projekta īstenošanas ilguma atbilstību trešās projektu iesniegumu atlases otrā uzsaukuma kārtas īstenošanai. Termiņa pagarināšanai nav ietekmes uz SAMP 5.2.1.2. ietvaros noslēgtajām projektu iesniegumu atlases kārtām, jo netiek mainīti nosacījumi projektu ieviešanā, ka projekta īstenošanas ilgums ir ne vairāk kā četri gadi no dienas, kad noslēgts līgums vai vienošanās par projekta īstenošanu.  *Finansējums*  Noteikumu projekts paredz noteikt trešās projektu iesniegumu atlases kārtas ietvaros pieejamo KF finansējumu 44 527 442 *euro* apmērā, t.sk. trešās kārtas pirmajā uzsaukumā apstiprinātajam projektam (29 553 404 *euro*) un otrajam uzsaukumam pieejamo finansējumu 14 974 038 *euro* apmērā. Otrajam uzsaukumam pieejamo finansējumu veido VARAM atbildībā esošo ES fondu 2014.-2020. gada plānošanas perioda snieguma rezerves un atlikumu finansējums, respektīvi:   * SAM 5.2.1.2 finansējums 6 336 494 *euro*, t.sk., snieguma rezerve un pirmajā un trešajā kārtā atbrīvotais KF finansējums (intervences kods 017); * finansējuma atlikumu pārdale no SAM 5.2.1.1. pasākuma “Atkritumu dalītas savākšanas sistēmas attīstība” 10 492 *euro* apmērā (intervences kods 017) * finansējumapārdale no 5.3.1. specifiskā atbalsta mērķa “Ūdenssaimniecības sistēmu attīstība, uzlabojot vides stāvokli”  4 029 116 *euro* apmērā (no intervences koda 021 uz kodu 017); * nesadalītais snieguma rezerves finansējums no 5.4.2.2. specifiskā atbalsta mērķa pasākuma “Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā” pasākuma 415 834 *euro* apmērā (no intervences koda 085 uz kodu 017); * nesadalītais snieguma rezerves finansējums 5.4.3. specifiskā atbalsta mērķa “Pasākumi biotopu un sugu aizsardzības labvēlīga statusa atjaunošanai” 4 182 102 *euro* apmērā (no intervences koda 085 uz kodu 017).   *Sasniedzamie rezultāti*  MK noteikumu projekts, t.sk. tajos noteiktās prasības un paredzētā finansējuma pārdale pozitīvi ietekmēs DP noteikto SAM 5.2.1rādītāju i.5.2.1.ak (CO17) “Atkritumu pārstrādes jaudas pieaugums”, ļaujot apstiprināt projektus tādā apmērā, lai nodrošinātu pilnīgu iznākuma rādītāja vērtības sasniegumu. Tāpat tas nepieciešams, lai veicinātu Padomes Direktīvā 1999/31/EK *par atkritumu poligoniem* un nacionālajos tiesību aktos noteikto mērķu sasniegšanu attiecībā uz sadzīves atkritumu apglabāšanas poligonos apglabājamo atkritumu apjoma samazināšanu, jo īpaši attiecībā uz BNA. Direktīva 1999/31/EK *par atkritumu poligoniem* nosaka nepieciešamību līdz 2020. gadam samazināt apglabājamo bioloģiski noārdāmo mājsaimniecības atkritumu daudzumu vismaz līdz 35% no 1995. gadā apglabātā bioloģiski noārdāmo atkritumu daudzuma. EK 2017. gadā ir uzsākusi vairākas pārbaudes poligonos – ir saņemts agrās brīdināšanas ziņojums par 50% pārstrādes mērķa sasniegšanu saskaņā ar direktīvu2008/98/EK *par atkritumiem un par dažu direktīvu atcelšanu*, kā arī par sagatavošanu apglabāšanai un par BNA stabilizāciju, - t.sk., ievērojot jau EK identificēto būtisko nepieciešamību Latvijā intensificēt atkritumu pārstrādi, lai izpildītu vides *acquis* atkritumu jomā. Šo vides *acquis* prasību neizpildes gadījumā pēc 2020. gada Latvijai var tikt piemērota pārkāpumu procedūra. Tādēļ pilnvērtīga ES fondu finansējuma ieguldījumu atkritumu pārstrādes sistēmas pilnveidei Latvijā ir ļoti būtiska nozīme ne tikai no DP rādītāju izpildes viedokļa, bet arī nozares turpmākās attīstības un normatīvo prasību izpildes viedokļa. |
| 3. | Projekta izstrādē iesaistītās institūcijas un publiskās personas kapitālsabiedrības | Noteikumu projektu sagatavoja VARAM. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attiecas uz finansējuma saņēmējiem, VARAM kā atbildīgo iestādi un Centrālo finanšu un līgumu aģentūru (turpmāk – CFLA) kā sadarbības iestādi. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekta par SAMP 5.2.1.2. ietvaros finansējuma saņēmējs sagatavo un iesniedz projekta iesniegumu, kā arī savā tīmekļvietnē ievieto un aktualizē informāciju par projektu, savukārt sadarbības iestāde izvērtē projekta iesniegumu, tā grozījumus, kā arī veic projekta ieviešanas uzraudzību un pēcuzraudzību. Gan projekta iesniedzējiem, gan sadarbības iestādei ir izveidojusies prakse projektu sagatavošanā, vērtēšanā, vadībā un uzraudzībā, tamdēļ netiek plānots, ka MK noteikumu projekts radītu ietekmi uz institūciju administratīvo slogu, kas būtiski atšķirtos no līdzšinējās projektu īstenošanas prakses. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi | | | | |
| 2021. | | 2022. | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 8 355 418 | 0 | 17 192 889 | 2 836 681 | 1 008 937 | 5 471 436 | 6 665 921 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 8 355 418 | 0 | 17 192 889 | 2 836 681 | 1 008 937 | 5 471 436 | 6 665 921 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 8 355 418 | 0 | 17 192 889 | 2 980 027 | 1 008 937 | 5 926 771 | 6 910 453 |
| 2.1. valsts pamatbudžets | 8 355 418 | 0 | 17 192 889 | 2 836 681 | 1 008 937 | 5 471 436 | 6 665 921 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 143 346 | 0 | 455 335 | 244 532 |
| 3. Finansiālā ietekme | 0 | 0 | 0 | -143 346 | 0 | -455 335 | -244 532 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | -143 346 | 0 | -455 335 | -244 532 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | -143 346 | X | -455 335 | -244 532 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | -143 346 | -455 335 | -244 532 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ierosinātie grozījumi MK noteikumos precizē kopējo SAMP 5.2.1.2 KF finansējumu 49 485 101 *euro* un pirmās atlases kārtas KF finansējumu 3 369 244 *euro*, kā arī noteiks trešās projektu iesniegumu atlases kārtas ietvaros pieejamo finansējumu 44 527 442 *euro* apmērā, t.sk. trešās kārtas pirmajā uzsaukumā apstiprinātais projekts (29 553 404 *euro*) un otrajam uzsaukumam nepieciešamo KF finansējumu 14 974 038 *euro* apmērā.  SAMP 5.2.1.2. papildus iedalītais finansējums 8 627 052 *euro* apmērā no citu vides specifisko atbalsta mērķu nesadalītās snieguma rezerves un finansējuma atlikumiem tiks iekļauts intervencē nr. 17. “Sadzīves atkritumu apsaimniekošana (tostarp apjoma samazināšanas, šķirošanas, pārstrādes pasākumi)”.  Budžeta ieņēmumi ir maksimāli iespējamā finansējuma KF daļa 85 procentu, ja projekta iesniedzējs ir sadzīves atkritumu apglabāšanas sabiedriskā pakalpojuma sniedzējs, un 35 procentu, ja projekta iesniedzējs būs pašvaldība vai komersants (izņemot sabiedrisko pakalpojumu sniedzēju) apmērā no projekta publiskā finansējuma (attiecināmām izmaksām). Budžeta izdevumi ir projektu ieviešanai nepieciešamie kopējie finanšu līdzekļi, kas ietekmē valsts un pašvaldību budžetu. Finansējuma saņēmēju privātais finansējuma apjoms netiek iekļauts šajā tabulā, bet nepieciešamā pašvaldību līdzfinansējuma daļa aerobo iekārtu projektiem indikatīvi norādīt budžeta izdevumu sadaļa.  Ietekmes uz pašvaldību kā daļu no līdzfinansējuma segšanai nepieciešamā finansējuma ir neliela, jo, indikatīvi, anaerobam iekārtām (pieejamais KF finansējums 14,52 milj. *euro*) lielākoties projektu iesniedzēji būs sabiedrības ar ierobežotu atbildību (to finansējums tiek noteikts kā privātais finansējums, ko šajā tabulā neuzrāda), savukārt, indikatīvi, aerobajām iekārtām (pieejamais KF finansējums 0,45 milj. *euro*) projektu iesniedzēji būs pašvaldības, to iestādes vai kapitālsabiedrības.  SAMP 5.2.1.2. jau īstenošanā esošajām kārtām plānotais vidēja termiņa budžeta finansējums norādīts saskaņā ar CFLA sagatavotajām 2020. gada 10. janvāra finanšu prognozēm un apgūto finansējumu līdz 2019. gada beigām. Izmaiņas kārtējā gadā norādītas pēc VARAM plānotajām projektu izmaksām līdz 2023. gadam saskaņā ar līdz šim īstenošanā esošo projektu finansējuma apguvēm un 2024. gada noslēguma maksājumus iekļaujot 2023. gada budžetā, tādējādi arī esošajās CFLA finanšu prognozēs norādītos finanšu atlikumus no SAMP 5.2.1.2. pirmās un trešās kārtas iekļaujot 2023. gada budžetā trešās kārtas otrajam uzsaukumam. Indikatīvi tiek plānots palielināt SAMP 5.2.1.2. izmaksas 2021.gadā papildus jau plānotajai finanšu izpildei 20% apmērā, 2022. gadā – 35%, 2023. gadā – 45% apmērā no kopējā pieejamā papildus KF finansējuma trešās atlases kārtas otrajam uzsaukumam. Papildus SAMP 5.2.1.2. trešās atlases kārtas projektus plānots ieviest saskaņā ar noslēgto vienošanās un ne ilgāk kā līdz 2023.gada 31.decembrim. Prognozējams, ka trešās atlases kārtas otrā uzsaukuma projektu darbu intensitāte palielināsies 2022. un 2023. gadā.  SAMP 5.2.1.2. pieejamais kopējais attiecināmais finansējums ir 67 313 055 *euro*, tai skaitā KF finansējums – 49 485 101 *euro* un nacionālais finansējums, ko veido privātais un pašvaldību budžeta finansējums vismaz – 17 827 954 *euro.*  SAMP 5.2.1.2. trešās atlases kārtas ietvaros pieejamais finansējums ir vismaz 53 148 315 *euro*, tai skaitā KF finansējums – 44 527 442 *euro* un nacionālais finansējums, ko veido privātais un pašvaldību budžeta finansējums, - vismaz 8 620 873 *euro*.  SAMP 5.2.1.2. trešās atlases kārtas otrā uzsaukuma ietvaros kopējais pieejamais finansējums:   * aerobo bioloģiski noārdāmo atkritumu pārstrādes iekārtu izveidei ir vismaz 1 297 251 *euro*, tai skaitā KF finansējums – 454 038 *euro* un nacionālais finansējums, ko veido pašvaldību finansējums un privātais finansējums, – ne mazāks kā 843 213 *euro*; * anaerobo bioloģiski noārdāmo atkritumu pārstrādes iekārtu izveidei ir vismaz 17 082 353 *euro*, tai skaitā KF finansējums 14 520 000 *euro* un privātais finansējums – ne mazāks kā 2 562 353 *euro*.   2020. gadam SAMP 5.2.1.2 kopējās izmaksas plānotas vismaz 10 725 915 *euro*, tajā skaitā KF finansējums 8 355 418 *euro* un privātais finansējums vismaz – 2 370 497 *euro*.  2021. gadam SAMP 5.2.1.2 kopējās izmaksas plānotas vismaz 28 459 263 *euro*, tajā skaitā KF finansējums 20 029 570 *euro*, pašvaldību budžeta līdzfinansējums vismaz – 143 346 *euro* un privātais finansējums vismaz – 8 286 347 *euro*.  2022.gadam SAMP 5.2.1.2 kopējās izmaksas plānotas vismaz 9 731 895 *euro*, tajā skaitā KF finansējums 6 480 373 *euro*, pašvaldību budžeta līdzfinansējums vismaz – 455 335 *euro* un privātais finansējums vismaz – 2 796 187 *euro*.  2023.gadam SAMP 5.2.1.2 kopējās izmaksas plānotas 8 064 112 *euro*, tajā skaitā KF finansējums 6 666 131 *euro*, pašvaldību budžeta līdzfinansējums vismaz – 244 532 *euro* un privātais finansējums vismaz – 1 153 449 *euro*. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. | | | | | | |
| 8. Cita informācija | Nav | | | | | | |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Noteikumu projekts šo jomu neskar |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Noteikumu projekts šo jomu neskar. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes tiek nodrošinātas Noteikumu projekta izstrādes un starpinstitūciju saskaņošanas procesa laikā. Saskaņā ar MK 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par MK noteikumu projektu, tā izstrādes stadijā. MK noteikumu projekts divas nedēļas pirms tā izsludināšanas Valsts sekretāru sanāksmē ir publicēts VARAM tīmekļvietnē un nosūtīts publicēšanai Valsts kancelejas tīmekļvietnē. |
| 2. | Sabiedrības līdzdalība projekta izstrādē | MK noteikumu projekts un tā sākotnējās ietekmes novērtējuma ziņojums 2020.gada 28. janvārī publicēts VARAM tīmekļvietnē www.varam.gov.lv un Valsts kancelejas tīmekļvietnē https://www.mk.gov.lv atbilstoši MK 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 13. un 14.punktam. |
| 3. | Sabiedrības līdzdalības rezultāti | Sabiedrības līdzdalības rezultāti būs pieejami pēc divām nedēļām no MK noteikumu projekta un tā sākotnējās ietekmes novērtējuma ziņojuma publicēšanas VARAM un Valsts kancelejas tīmekļvietnē. |
| 4. | Cita informācija | Īstenojot projektu, finansējuma saņēmēji nodrošina informācijas un publicitātes pasākumus, kas noteikti Eiropas Parlamenta un Padomes regulā Nr.1303/2013 un normatīvajos aktos par Eiropas Savienības fondu publicitātes un vizuālās identitātes prasību nodrošināšanu. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | VARAM kā atbildīgā iestāde, CFLA kā sadarbības iestāde un atkritumu pārstrādes uzņēmumi kā finansējuma saņēmēji. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Jaunas institūcijas netiks veidotas. |
| 3. | Cita informācija | Nav |

Vides aizsardzības un

reģionālās attīstības ministrs J. Pūce

Vides aizsardzības un

reģionālās attīstības ministrijas valsts sekretārs E. Balševics

2020.02.24. 14:51

3318

Z.Krūkle, 66016713

Zanda.krukle@varam.gov.lv

V. Frišfelds 66016704,

[Viesturs.Frisfelds@varam.gov.lv](mailto:Viesturs.Frisfelds@varam.gov.lv)